Document ID: 32011R0675

KOMISIJOS ĮGYVENDINIMO REGLAMENTAS (ES) Nr. 675/2011
2011 m. liepos 13 d.
kuriuo nustatomas paskirstymo koeficientas, taikytinas nuo 2011 m. liepos 1 d. iki 2011 m. liepos 8 d. pateiktoms paraiškoms pagal Reglamentą (EB) Nr. 1067/2008 leistos pradėti naudoti paprastųjų kviečių, išskyrus aukštos kokybės, tarifinės importo kvotos III dalies importo licencijai gauti
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 1067/2008 (3) leidžiama pradėti naudoti metinę visą tarifinę 2 989 240 tonų paprastųjų kviečių, išskyrus aukštos kokybės paprastuosius kviečius, importo kvotą. Ši kvota yra suskirstyta į tris dalis;
(2)
pagal Reglamento (EB) Nr. 1067/2008 3 straipsnio 3 dalį, III kvotos dalis (eilės numeris 09.4125) padalinama į keturias trijų mėnesių dalis, 3 daliai skiriant 594 597 tonų, 2011 m. liepos 1 d.-rugsėjo 30 d. laikotarpiu;
(3)
Komisijos įgyvendinimo reglamentu (ES) Nr. 632/2011 (4) 2011 m. nukrypstama nuo Reglamento (EB) Nr. 1067/2008 3 straipsnio 3 dalies - III kvotos dalies (eilės numeris 09.4125) 3 ir 4 laikotarpiai sujungiami, 3 laikotarpis tęsiasi nuo 2011 m. liepos 1 d. iki gruodžio 31 d., o jam tenkantis kiekis yra 1 189 193 tonos;
(4)
iš pranešimo, pateikto remiantis Reglamento (EB) Nr. 1067/2008 4 straipsnio 3 dalimi, paaiškėjo, kad kiekis, nurodytas pagal to paties reglamento 4 straipsnio 1 dalies 2 pastraipą nuo 2011 m. liepos 1 d. 13 val. iki 2011 m. liepos 8 d. 13 val. Briuselio laiku pateiktose paraiškose importo licencijai gauti, viršija turimą kiekį. Todėl kiekį, kuriam galima išduoti importo licencijas, reikėtų nustatyti pagal prašomam kiekiui taikomą paskirstymo koeficientą;
(5)
taip pat reikia nutraukti tarifinės kvotos III dalies importo licencijų pagal Reglamentą (EB) Nr. 1067/2008 išdavimą šiam kvotos laikotarpiui;
(6)
kad būtų užtikrintas veiksmingas importo licencijų išdavimo tvarkos administravimas, šis reglamentas turėtų įsigalioti iš karto, kai tik bus paskelbtas,
PRIĖMĖ ŠĮ REGLAMENTĄ:
1 straipsnis
1. Pagal kiekvieną nuo 2011 m. liepos 1 d. 13 val. iki 2011 m. liepos 8 d. 13 val. Briuselio laiku pateiktą paraišką, Reglamente (EB) Nr. 1067/2008 nustatytos kvotos III dalies importo licencijai gauti, išduodama licencija prašomam kiekiui, pritaikius 50,926778 % paskirstymo koeficientą.
2. Reglamente (EB) Nr. 1067/2008 nustatytos kvotos III dalies importo licencijų išdavimas nuo 2011 m. liepos 8 d. 13 val. Briuselio laiku pateiktose paraiškose nurodytiems kiekiams yra sustabdomas šiam kvotos laikotarpiui.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. liepos 13 d.

Labels: 3
17